**TIKKURILA TUO KATUTAIDETTA SUOMEN KAUPUNKEIHIN**

Tikkurila on yksi Suomi 100 -juhlavuoden virallisista kumppaneista. Juhlavuoden kunniaksi Tikkurila lahjoittaa viiteen kaupunkiin muraalin eli ison seinämaalauksen kaunistamaan ja elävöittämään suomalaisten elinympäristöä. Seinämaalauksista ensimmäiset maalataan Tikkurilan kotikaupunkiin Vantaalle, Pohjois-Karjalan maakuntakeskukseen Joensuuhun ja vetovoimaiseksi osaamiskeskukseksi nimettyyn Ouluun.

Maalaukset ovat suomalaisten taiteilijoiden suunnittelemia ja toteuttamia. Vantaan muraalin toteuttaa kuvataiteilija **Tommi Musturi**. Oulussa muraali on kuvataiteilija **Jukka Hakasen** käsialaa, ja Joensuussa muraalin maalaa kuvataitelija **Katja Kouvalainen**. Kussakin kaupungissa osallistetaan kaupunkilaisia maalaukseen suunnitteluun. Muraalit maalataan kesällä 2017.

Tikkurilan Suomi 100 -kampanjasisältö on julkaistu osoitteessa [www.tikkurila.fi/suomi100](http://www.tikkurila.fi/suomi100). Seuraa myös sosiaalisen median kanaviamme. Julkistamme siellä pian muut seinämaalauskohteet ja taitelijat.

Lisätietoja muraaleista:

Tikkurila Oyj

Päivi Kivilä, yritysvastuupäällikkö

Puh. 040 533 4922, paivi.kivila@tikkurila.com

**Kuvia:** [Muraaleja](http://213.138.147.67/tikkurila/Login.jsp?colID=jAyqpV3I)

Jos yllä oleva linkki ei aukea, kopioi tämä osoite selaimeesi:

<http://213.138.147.67/tikkurila/Login.jsp?colID=jAyqpV3I>

*Tikkurila on johtava maalialan ammattilainen Pohjoismaissa ja Venäjällä. Olemme perinteikäs suomalainen yritys, joka toimii nykyään 14 maassa. Laadukkaiden tuotteiden ja kattavien palvelujen avulla varmistamme markkinoiden parhaan käyttäjäkokemuksen. Kestävää kauneutta vuodesta 1862.* [*www.tikkurilagroup.fi*](http://www.tikkurilagroup.fi)